פיטר פייס

פיטר פייס (באנגלית: Peter Pace; נולד ב-5 בנובמבר 1945) הוא גנרל אמריקאי יוצא חיל הנחתים של ארצות הברית אשר שימש כיושב ראש המטות המשולבים של הכוחות המזוינים של ארצות הברית.

חיים מוקדמים ולימודים
פייס נולד וגדל בברוקלין, שבמדינת ניו יורק למשפחת מהגרים מאיטליה. פייס הוא בוגר האקדמיה הימית של ארצות הברית ובסיום לימודיו הוסמך כקצין בחיל הנחתים.

קריירה
בשנת 1967 התגייס פייס לחיל הנחתים. הוא עבר הכשרה כלוחם וקורס קציני חי"ר. לאחר מכן שירת כמפקד מחלקה ועוזר קצין מבצעים בגדוד השני של רגימנט הנחתים ה-5 ולחם במלחמת וייטנאם. בהמשך שירת כמפקד פלוגה והשתלם בקורס חי"ר מתקדם של צבא ארצות הברית בפורט בנינג. לאחר מכן שימש כמפקד הגדוד השני ברגימנט ה-1 של החיל וכראש מטה דיוויזיית הנחתים השנייה. פייס מילא מספר תפקידי פיקוד ומטה בחיל ובשנת 2000 מונה למפקד פיקוד דרום של ארצות הברית. לאחר מכן שימש פייס בתפקיד סגן יושב ראש המטות המשולבים, בין היתר במהלך מלחמת אפגניסטן ומלחמת עיראק. 

בשנת 2005 מונה לתפקיד יושב ראש המטות המשולבים של הכוחות המזוינים של ארצות הברית והיה לנחת הראשון ששימש בתפקיד. בשנת 2007 החליט שר ההגנה האמריקני, רוברט גייטס, שלא להגיש לסנאט בקשה להארכת כהונתו.

בשנת 2007 סיים את שירותו ופרש לגמלאות.

קישורים חיצוניים

 .
 .
 .
 .
 .
 .
 .

הערות שוליים

ניו יורק: אישים
יושבי ראש המטות המשולבים
גנרלים בחיל הנחתים של ארצות הברית
מעוטרי מדליית השירות המצוין של מחלקת ההגנה
מעוטרי מדליית השירות המצוין של חיל האוויר
מעוטרי מדליית השירות המצוין של הצי
מעוטרי מדליית השירות המצוין (צבא ארצות הברית)
מעוטרי כוכב הארד
אנשי הכוחות המזוינים של ארצות הברית במלחמת וייטנאם
אמריקאים מעוטרי אות לגיון ההצטיינות
מפקדי פיקוד דרום של ארצות הברית
סגני יושב ראש המטות המשולבים
מקבלי עיטור מסדר השמש העולה
בוגרי האקדמיה הימית של ארצות הברית
אמריקאים שנולדו ב-1945